**Čo potrebujete**

• platný občiansky preukaz, ak občan nemá občiansky preukaz môže predložiť „Potvrdenie o občianskom preukaze“, ktoré vydá Okresné riaditeľstvo Policajného zboru. Ďalej je potrebné doložiť doklady na overenie údajov, ktoré sa v občianskom preukaze nenachádzajú, t.j. rodný list, sobášny list, rodné listy detí, rozsudok o rozvode.

**• doklad o vlastníctve budovy alebo jej časti**

• písomné potvrdenie o súhlase s prihlásením občana na pobyt s osvedčeným podpisom vlastníka alebo všetkých spoluvlastníkov budovy alebo jej časti: toto potvrdenie sa nevyžaduje, ak ide o prihlásenie vlastníka alebo spoluvlastníka, alebo ak ide o prihlásenie občana, ktorý má zriadené vecné bremeno doživotného užívania nehnuteľnosti, alebo ak ide o prihlásenie manžela alebo nezaopatreného dieťaťa vlastníka alebo spoluvlastníka, alebo ak vlastník alebo všetci spoluvlastníci prejavia súhlas a prihlásením občana svojim podpisom osobne pred zamestnancom ohlasovne priamo na zadnú stranu „Prihlasovacieho lístka na trvalý pobyt“.

**Poplatky**

• bez správneho poplatku

**Upozornenie**

• následne po zaevidovaní zmeny trvalé pobytu obecným úradom je občan povinný dostaviť sa na Okresné riaditeľstvo Policajného zboru za účelom vybavenia nového občianskeho preukazu

• doterajší trvalý pobyt sa zruší prihlásením sa na nový trvalý pobyt. Obecný úrad zabezpečí nahlásenie tejto skutočnosti do miesta predchádzajúceho trvalého pobytu.

**Lehota na vybavenie**

• na počkanie